title: "Ualnoorsk"
text: "At wurd Ualnoorsk as br\u00fckt f\u00f6r d\u00f6n nuurdgermaans spriikwiisen, wat faan det 9. juarhunert tu det 13. juarhunert (uun Skandinaawien) of det 15. juarhunert (\u00fc\u00fcb a eilunen) snaaket wurd. Det aanjbeteeking f\u00f6r a spriikwiisen wiar d\u01ebnsk tunga of dansk tunga (\u201edeensk tong\u201c). A spriikwiisen wurd f\u00f6r't iarst uun Denemark, Noorweegen, Sweeden an bi a s\u00fc\u00fcdewaasteeg faan Finlun snaaket an do breet jo uun't tidj faan a Wiikingern tu d\u00f6n Orkney Eilunen, d\u00f6n Shetland Eilunen (huar l\u00e4\u00e4der det Norn wurd), dialen faan Skotlun, Irlun, a maden faan Ingelun, a F\u00e4\u00e4r\u00f6er, Islun an Greenlun \u00fctj.\n\nSk\u00f6\u00f6len\nA spriikwiisen hiart tu trii sk\u00f6\u00f6len: ualwaastnoorsk, ualuastnoorsk an ualgutnisk. Uun't sk\u00f6\u00f6l ualwaastnoorsk wiar det ualnoorsk uun Noorweegen an ualisluns. Uun't sk\u00f6\u00f6l ualuastnoorsk wiar ualdeensk an ualsweedsk. Ualgutnisk wurd \u00fc\u00fcb't eilun Gotland uun't Uastsia snaaket.\n\nBispalen faan \u00fcnlikhaiden twesken ualwaastnoorsk an ualuastnoorsk:"